*****

ΚΑΝΟΝΙΣΜΟΣ (ΕΟΚ) αριθ. 2806/81 ΤΟΥ ΣΥΜΒΟΥΛΙΟΥ

της 22ας Σεπτεμβρίου 1981

περί συνάψεως συμφωνίας, υπό μορφή ανταλλαγής επιστολών, περί τροποποιήσεως ορισμένων ποσοστώσεων με δασμό μηδέν που έχουν ανοιχθεί από το Ηνωμένο Βασίλειο για το 1981 σύμφωνα με το πρωτόκολλο 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

τη συμφωνία που υπεγράφη στις Βρυξέλλες, στις 5 Οκτωβρίου 1973, μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας (1),

τη σύσταση της Επιτροπής,

Εκτιμώντας:

ότι ορισμένες ποσοστώσεις με δασμό μηδέν που έχουν ανοιχθεί από το Ηνωμένο Βασίλειο για το 1981 σύμφωνα με το πρωτόκολλο 1 της συμφωνίας θα πρέπει να τροποποιηθούν· ότι πρέπει να εγκριθεί η συμφωνία, υπό μορφή ανταλλαγής επιστολών, για την οποία έγιναν διαπραγματεύσεις γι' αυτόν το σκοπό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εγκρίνεται εξ ονόματος της Κοινότητος η συμφωνία, υπό μορφή ανταλλαγής επιστολών, περί τροποποιήσεως ορισμένων ποσοστώσεων με δασμό μηδέν που έχουν ανοιχθεί από το Ηνωμένο Βασίλειο για το 1981 σύμφωνα με το πρωτόκολλο 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας.

Το κείμενο της συμφωνίας είναι προσαρτημένο στον παρόντα κανονισμό.

Άρθρο 2

Ο Πρόεδρος του Συμβουλίου εξουσιοδοτείται να ορίσει το αρμόδιο πρόσωπο για την υπογραφή της συμφωνίας προκειμένου να δεσμεύσει την Κοινότητα.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 22 Σεπτεμβρίου 1981.

Για το Συμβούλιο

Ο Πρόεδρος

J. BRUCE-GARDYNE

(1) ΕΕ αριθ. L 328 της 28. 11. 1973, σ. 2.

ΣΥΜΦΩΝΙΑ

Υπό μορφή ανταλλαγής επιστολών, περί τροποποιήσεως ορισμένων ποσοστώσεων με δασμό μηδέν που έχουν ανοιχθεί από το Ηνωμένο Βασίλειο για το 1981 σύμφωνα με το πρωτόκολλο 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας

Κύριε,

Σύμφωνα με το πρωτόκολλο 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας, η οποία υπεγράφη στις Βρυξέλλες στις 5 Οκτωβρίου 1973, το Ηνωμένο Βασίλειο έχει ανοίξει από 1ης Ιανουαρίου 1974 δασμολογικές ποσοστώσεις για τον φέροντα επιχρίσεις χάρτη εκτυπώσεως και γραφής, της διακρίσεως ex 48.07 Δ του Κοινού Δασμολογίου, καθώς και για τον χάρτη τύπου Kraft για σάκους μεγάλης χωρητικότητος, της διακρίσεως ex 48.01 Γ ΙΙ του Κοινού Δασμολογίου. Τα ανώτατα επιτρεπτά όρια για τις ποσοστώσεις αυτές ορίσθηκαν βάσει των στατιστικών στοιχείων τα οποία υπάρχουν για την περίοδο 1968 μέχρι 1971.

Μέσα στα όρια της ποσοστώσεως για τον φέροντα επιχρίσεις χάρτη εκτυπώσεως και γραφής, το Ηνωμένο Βασίλειο καθόρισε μία υποσόστωση για τον ελαφρύ φέροντα επιχρίσεις χάρτη βάρους μικροτέρου των 65 γρ/μ2 (LWC).

Κατά τα τελευταία έτη η ζήτηση σε LWC του ελαφρού φέροντος επιχρίσεις χάρτη αυξήθηκε σημαντικά τόσο στο Ηνωμένο Βασίλειο όσο και αλλού. Όπως και το 1979 και το 1980, τα αποθέματα του εν λόγω χάρτη στην Κοινότητα είναι ανεπαρκή. Κατά συνέπεια, προτείνεται να αυξηθεί το ανώτατο επιτρεπτό όριο της ποσοστώσεως την οποία ενδεχομένως θα ανοίξει το Ηνωμένο Βασίλειο το 1981 για τον φέροντα επιχρίσεις χάρτη εκτυπώσεως και γραφής κατά 7 571 τόνους σε σύνολο 29 074 τόνων· συγχρόνως, εξυπακούεται ότι η αύξηση αυτή θα είναι μέσα στα όρια της υποποσοστώσεως που έχει καθορισθεί για τον εν λόγω χάρτη. Αντίστοιχα, το ανώτατο επιτρεπτό όριο της ποσοστώσεως για τον χάρτη τύπου Kraft για σάκους μεγάλης χωρητικότητος θα μειωθεί το 1981 κατά 7 571 τόνους και κατ' αυτόν τον τρόπο θα καθορισθεί σε 46 041 τόνους. Η ποσόστωση αυτού του τύπου χάρτη δεν έχει χρησιμοποιηθεί πλήρως κατά τα τελευταία έτη.

Θα σας ήμουν υπόχρεως αν μου επιβεβαιώνατε τη σύμφωνη γνώμη της Κυβερνήσεώς σας επί των ανωτέρω.

Παρακαλώ δεχθείτε, Κύριε, την διαβεβαίωση της μεγίστης μου εκτιμήσεως.

Για το Συμβούλιο

των Ευρωπαϊκών Κοινοτήτων Κύριε,

Έχω την τιμή να σας γνωρίσω τη λήψη της σημερινής σας επιστολής της οποίας το κείμενο έχει ως ακολούθως:

«Σύμφωνα με το πρωτόκολλο 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φιλανδίας, η οποία υπεγράφη στις Βρυξέλλες στις 5 Οκτωβρίου 1973, το Ηνωμένο Βασίλειο έχει ανοίξει από 1ης Ιανουαρίου 1974 δασμολογικές ποσοστώσεις για τον φέροντα επιχρίσεις χάρτη εκτυπώσεως και γραφής, της διακρίσεως ex 48.07 Δ του Κοινού Δασμολογίου καθώς και για τον χάρτη τύπου Kraft για τους σάκους μεγάλης χωρητικότητος, της διακρίσεως ex 48.01 Γ ΙΙ του Κοινού Δασμολογίου. Τα ανώτατα επιτρεπτά όρια για τις ποσοστώσεις αυτές ορίσθηκαν βάσει των στατιστικών στοιχείων τα οποία υπάρχουν για την περίοδο 1968 μέχρι 1971.

Μέσα στα όρια της ποσοστώσεως για τον φέροντα επιχρίσεις χάρτη εκτυπώσεως και γραφής, το Ηνωμένο Βασίλειο καθόρισε μία υποποσόστωση για τον ελαφρύ φέροντα επιχρίσεις χάρτη βάρους μικροτέρου των 65 γρ/μ2 (LWC).

Κατά τα τελευταία έτη η ζήτηση σε LWC του ελαφρού φέροντος επιχρίσεις χάρτη αυξήθηκε σημαντικά τόσο στο Ηνωμένο Βασίλειο όσο και αλλού. Όπως και το 1979 και το 1980, τα αποθέματα του εν λόγω χάρτη στην Κοινότητα είναι ανεπαρκή. Κατά συνέπεια, προτείνεται να αυξηθεί το ανώτατο όριο της ποσοστώσεως την οποία θα ανοίξει το Ηνωμένο Βασίλειο το 1981 για τον φέροντα επιχρίσεις χάρτη εκτυπώσεως και γραφής κατά 7 571 τόνους σε σύνολο 29 074 τόνων· συγχρόνως, εξυπακούεται ότι η αύξηση αυτή θα είναι μέσα στα όρια της υποποσοστώσεως που έχει καθορισθεί για τον εν λόγω χάρτη. Αντίστοιχα, το ανώτατο επιτρεπτό όριο της ποσοστώσεως για τον χάρτη τύπου Kraft για σάκους μεγάλης χωρητικότητος θα μειωθεί το 1981 κατά 7 571 τόνους και κατ' αυτόν τρόπο θα καθορισθεί σε 46 041 τόνους. Η ποσόστωση αυτού του τύπου χάρτη δεν έχει χρησιμοποιηθεί πλήρως κατά τα τελευταία έτη.

Θα σας ήμουν υπόχρεως αν μου επιβεβαιώνατε τη σύμφωνη γνώμη της Κυβερνήσεώς σας επί των ανωτέρω.».

Έχω την τιμή να σας διαβεβαιώσω ότι η Κυβέρνησή μου συμφωνεί με το περιεχόμενο της επιστολής σας.

Παρακαλώ δεχθείτε, Κύριε, τη διαβεβαίωση της μεγίστης μου εκτιμήσεως.

Για την Δημοκρατία της Φινλανδίας